Ivan I Duka
Ivan I Duka (grčki Ἰωάννης Α' Δούκας, Iōannēs I Doukas; latinski Ducas; o. 1240. – 1289.) bio je grčki plemić te vladar Tesalije od oko 1268. do svoje smrti. Poznat je i kao Ivan Anđeo (Ἰωάννης Άγγελος) te kao Ivan Kopile. Ivan je bio vanbračni sin despota Epira Mihaela II Komnena Duke i njegove konkubine Gangrene. Njegovo puno prezime je bilo Duka Komnen Anđeo (Δούκας Κομνηνός Άγγελος). Njegov naslov je bio sebastokratōr (grčki σεβαστοκράτωρ). Međutim, neki hroničari su krivo pretpostavili da njegovo prezime Duka znači da je bio vojvoda Neopatrasa (danas Ypati, Υπάτη). Naslov sebastokratōra je Ivan dobio oko 1272. od bizantijskog cara Mihaela VIII Paleologa. Ivanov polubrat Nikefor I Komnen Duka (Νικηφόρος Α΄ Κομνηνός Δούκας) bio je vladar Epira. Ivan je sudjelovao kao vojni zapovjednik u događajima koji su doveli do bitke kod Pelagonije (također poznata kao bitka kod Kastorije).